Lav et referat af nedenstående tekst:

Tekst:
For få dage siden så det ud til, at påskevejret blev med højtryksvejr og dermed tørvejr og lange perioder med sol. Men i de seneste prognoser har der pludselig meldt sig en usikkerhed. Nogle prognoser holder fortsat fast i tørvejr hen over påskedagene, men i andre er der begyndt at dukke regnbyger op. Det begynder allerede natten til torsdag, hvor et lavtryk sender vinterligt nedbør ind over landet. Herefter ser det ud til, at en front svinger lidt med halen, hvilket risikerer at give spredte regnbyger. Et kort indslag af vinterligt vejr Onsdagens vejr starter ud med masser af sol, men i takt med at et lavtryk fra øst nærmer sig landet, begynder det at blive mere overskyet. Ud på aftenen er der udsigt til regn- og sludbyger til Bornholm og Nordsjælland. I løbet af natten bevæger lavtrykket sig videre mod nordvest og giver natten til skærtorsdag og samme morgen slud og sne i Nordjylland. Som torsdagen skrider frem, bliver bygerne efterhånden udelukkende med regn. Usikkerhed i påskedagene Hverken eller beskriver meget godt vejret i påskedagene. De bliver således ikke med fantastisk forårsvejr, men det bliver heller ikke decideret dårligt vejr. Langfredag bliver med tørvejr de fleste steder og med gode chancer for en del sol i dagens løb. Sidst på dagen kan der dog komme slud eller regn til de østlige egne. I skrivende stund ser lørdag og påskedag ud til at byde på ganske hæderligt vejr mod øst, mens der omvendt er udsigt til spredte regnbyger i Jylland. Meget kan dog stadig nå at ændre sig. Generelt ligger temperaturniveauet på 10 til 12 grader, når det bliver varmest. Prognoserne er uenige Ovenstående bud på vejret i påsken er fra den europæiske vejrmodel, ECMWF, der overordnede set har en fin træfsikkerhed på vejret i Europa. Modellen spår, at der særligt i Nordjylland, Østjylland og Nordsjælland vil komme nedbør de næste dage. Vil man derimod helst have tørvejr, så skal man hænge sin hat på den amerikanske vejrmodel, GFS. I denne er der udsigt til stort set tørvejr hele ugen.

Referat:
Påskedagene kan indledes med slud eller sne.